ఉదయ్‌పూర్ అంబామాత దేవాలయం

అంబామాత దేవాలయం, రాజస్థాన్‌లోని ఉదయపూర్ నగరం మధ్యలో ఉన్న హిందూ దేవాలయం. గుజరాత్‌రాష్ట్రంలోని అంబామాత దేవత ఆజ్ఞ మేరకు ఉదయ్‌పూర్ మహారాణా రాజ్ సింగ్ ఈ దేవాలయాన్ని నిర్మించాడని చరిత్రకారుల అభిప్రాయం.

నిర్మాణం 
పొడవైన కాంపౌండ్ వాల్ లోపల 20 అడుగుల ఎత్తైన ప్లాట్‌ఫారమ్ మీద అంబామాత దేవాలయం నిర్మించబడింది. దేవాలయానికి ముందర ఎనిమిది మెట్లు ఉన్నాయి. కాంపౌండ్ వాల్ ప్రధాన ద్వారం పైన "నక్కర్ ఖానా" ఇరువైపులా బంగారు సింహం విగ్రహాలు ఉన్నాయి. నక్కర్ ఖానాకు పశ్చిమాన తూర్పు ముఖంగా ప్రధాన దేవాలయం ఉంది. ఈ దేవాలయం తెల్లని రాతితో నిర్మించబడింది.

చరిత్ర 
1652-1680 మధ్యకాలంలో ఉదయ్‌పూర్ ను పాలించిన మహారాణా రాజ్ సింగ్ కు వచ్చిన తీవ్రమైన కంటి సమస్యను, ఆస్థాన వైద్యలు కూడా నయంచేయలేకపోవడంతో గుజరాత్‌లోని అర్బుదంచ కొండల్లోని అంబికా మాత దేవాలయాన్ని సందర్శించాలనుకున్నాడు. ప్రయాణాన్ని ప్రారంభించే ముందు, రాజ్ సింగ్ కలలో దేవతను కనిపించి తానే స్వయంగా మేవార్‌కు వస్తున్నానని తెలిపింది. కలలో తెలిపిన వివరాలు ఆధారంగా అంబామాత దేవత విగ్రహాంకోసం త్రవ్వకాలు జరుపగా, భూమిలో నుండి అంబామాత విగ్రహం బయటకువచ్చింది. ఆ వెంటనే మహారాణా కూడా అతని అనారోగ్యం నుండి పూర్తిగా కోలుకున్నాడు. ఆ ప్రదేశంలోనే మహారాణా దేవాలయ నిర్మాణాన్ని ప్రారంభించగా, విక్రమాదిత్య శకం 1721లో పూర్తయింది.

మూలాలు 

రాజస్థాన్ లోని హిందూ దేవాలయాలు
దుర్గా దేవాలయాలు
పుణ్యక్షేత్రాలు
హిందూ పుణ్యక్షేత్రాలు